ஆர். நாகேந்திர ராவ்

ரட்டிஹள்ளி நாகேந்திர ராவ் (23 யூன் 1896 - 9 பெப்ரவரி 1977) என்பவர் ஓர் இந்திய நாடக நடிகர், திரைப்பட நடிகர், தென்னிந்திய திரைப்பட இயக்குநர் ஆவார். நாடகத்துறையில் தனது வாழ்க்கையைத் துவக்கிய, ராவ் பின்னர் திரைப்படத் துறைக்கு வந்தார். அங்கு இவர் நடிகர், இயக்குநர், தயாரிப்பாளர், திரைக்கதை ஆசிரியராக மாறினார். சில சமயங்களில் இசையமைப்பாளராகவும் பணியாற்றியுள்ளார். தென்னிந்திய திரைப்பட வரலாற்றில் மிகவும் செல்வாக்கு மிக்க ஆளுமைகளில் ஒருவராகக இவர் கருதப்படுகிறார்.

ஹன்னிலி சிகிரிதாகா  (1968) என்ற கன்னடத் திரைப்படத்தில் நடித்ததற்காக, சிறந்த நடிகருக்கான கருநாடக அரசின் திரைப்பட விருதை ராவ் பெற்றார். திரையுலகிற்கு இவர் ஆற்றிய பங்களிப்பை அங்கீகரிக்கும் விதமாக இவருக்கு 1976 ஆம் ஆண்டு இந்திய அரசால் பத்மசிறீ விருது வழங்கப்பட்டது. ராவுக்கு நான்கு குழந்தைகள் இருந்தனர், அவர்களில் மூன்று பேர் திரைப்படத்துறையில் பணியாற்றுகின்றனர். இவரது இரண்டாவது மகனான, ஆர். என். கிருஷ்ண பிரசாத், ஒரு ஒளிப்பதிவாளர், மூன்றாவது மகனான, ஆர். என். ஜெயகோபால், திரைக்கதை ஆசிரியர், பாடலாசிரியர்,  இவரது இளைய மகன், ஆர். என்.  சுதர்சன், ஒரு நடிகராவார்.

 ஆரம்ப கால வாழ்க்கை 
நாகேந்திர ராவ் 1896 ஆம் ஆண்டு சூன் 23 ஆம் நாள் பிரித்தானிய இந்தியாவின் மைசூர் இராச்சியத்தில் உள்ள ஹோல்கெரேவில் பிறந்தார்.

 தொழில் 
ராவ் தனது எட்டு வயதில் கன்னட  நாடகங்களில் நடித்து நாடக நடிகராக தனது வாழ்க்கையைத் தொடங்கினார். சிறுவயதில், சீதை போன்ற தெய்வீக பெண் கதாபாத்திரங்களையும் சந்திரமதி, டெஸ்டெமோனா போன்ற வரலாற்று கதாபாத்திரங்களை ஏற்று நடித்தார். பின்னர் இவர் ஆண் வேடங்களை ஏற்று நடிக்கத் துவங்கினார். இவரது நாடகப் பணி பழைய மைசூர் இராச்சியம் மற்றும்  மெதராஸ் மாகாணம் ஆகியவற்றில் பிரபலமானதாக இருந்தது. நாடகத்துறையில், ஏ. வி. வரதாச்சார்யாவின் ரத்னாவளி நாடக நிறுவனம் மற்றும் மைசூரில் உள்ள சாமுண்டேஸ்வரி நிறுவனம் போன்றவற்றில் பணியாற்றினார்.

1931 இல் இந்தியாவில் பேசும் படங்களின்  சகாப்தம் தொடங்கியவுடன், ராவ் பம்பாய்க்கு (இப்போது மும்பை) புறப்பட்டார். அங்கு, பாரிஜாத புஷ்பஹரணம் (1932), கோவலன் (1933) ஆகிய தமிழ்த் திரைப்படங்களில் நடிகரும் இயக்குநருமான பி. கே. ராஜா சாண்டோவால் நடிகராக அறிமுகப்படுத்தப்பட்டார். கோவலன் படத்தில் கோவலனாகவும் பாரிஜாத புஷ்பஹரணம் படத்தில் நாரதர் என முக்கிய வேடத்தில் நடித்தார் மேலும் தெலுங்குத் திரைப்படமான ராமதாசு (1933) என்ற படத்தில் நடித்தார். . திரைப்படத்தில் நுழைந்ததைத் தொடர்ந்து, ராவ் பெங்களூர் திரும்பினார். பின்னர்  கன்னட திரையுலகில் பெரும் தாக்கத்தை ஏற்படுத்திய நடிகரும் இயக்குநருமான சுப்பையா நாயுடுவுடன் இணைந்து ஸ்ரீ சாகித்ய சாம்ராஜ்ய நாடக மண்டலியை (ஸ்ரீ சாஹித்ய சாம்ராஜ்ய நாடக நிறுவனம்) நிறுவினார்.

கன்னடத்தில் ஒரு திரைப்படத்தை எழுதி உருவாக்க வேண்டும் என்ற தனது கனவை நனவாக்க, பெங்களூர் தொழிலதிபரான ஷா சமன்லால் தூங்காஜியை நிதியுதவி செய்யுமாறு அணுகினார். படத்தை இயக்குவதற்கு யாரகுடிபதி வரத ராவைத் தேர்ந்தெடுத்த தூங்காஜி, கன்னடத்தில் முதல் பேசும் படமான சதி சுலோக்‌சனாவைத் தயாரித்தார். இறுதியாக படம் 3 மார்ச் 1934 அன்று வெளியிடப்பட்டது. ராவ் இப்படத்தில் இராவணனாக நடித்ததுடன், படத்திற்கு இசையமைத்தார்.  1943 ஆம் ஆண்டு வெளியான சத்ய ஹரிச்சந்திரா திரைப்படம் இவரது இயக்கத்தில் வெளியான முதல் படமாகும். இப்படத்தை இவரே தயாரித்து நடித்தார்.

ராவின் நாடகமான புக்கைலாசா மூன்று முறை திரைப்படமாக எடுக்கப்பட்டது; 1938 மற்றும் 1940 இல் சுந்தர் ராவ் நட்கர்ணியும், 1958 இல் கே. சங்கரும் எடுத்தனர். இந்த நாடகத்தில்தான் கன்னட சினிமாவின் தலைசிறந்த நடிகர்களில் ஒருவராகத் திகழ்ந்த ராஜ்குமார், நாடக நடிகராக நாரதர் வேடத்தில் நடித்தார். 1951 இல், ராவ் சொந்தமாக ஆர்.என்.ஆர். பிக்சர்ஸ் என்ற பெயரில் திரைப்பட தயாரிப்பு நிறுவனத்தை உருவாக்கினார். 1957 ஆம் ஆண்டு பிரேமத புத்திரி திரைப்படம் இந்த பதாகையின் கீழ் தயாரித்து ராவ் இயக்கினார், மேலும் படத்தில் துணை வேடத்தில் நடித்தார். 5 வது தேசிய திரைப்பட விருதுகளில், கன்னடத்தின் சிறந்த திரைப்படத்திற்கான விருதை இப்படம் பெற்றது. தயாரிப்பு நிறுவனம் 1964 வரை இருந்தது. இதைத் தொடர்ந்து, அவர் ஸ்ரீ கன்னிகா பரமேஸ்வரி கதே (1966) மற்றும் கருளினா கரே (1970) போன்ற படங்களில் தந்தை வேடங்களில் தோன்றினார். ராஜ்குமாருடன் இணைந்து நடித்த அவரது 1968 திரைப்படமான ஹன்னிலி சிகிரிதாகா  படத்தில் இவரது நடிப்பிற்காக சிறந்த நடிகருக்கான கருநாடக அரசு திரைப்பட விருதைப் பெற்றார். இவர் நடித்த கடைசி படம் 1974 இல் வெளியான புரொபசர்  ஹுச்சுராய திரைப்படம் ஆகும்.

 திரைப்படவியல் 
ஆண்டுபடம்மொழிபங்குகுறிப்புஇயக்குநர்தயாரிப்பாளர்திரைக்கதைநடிகர்பாத்திரம்1932இராமதாசுதெலுங்குமுதன்மைப் பாத்திரம்1933பாரிஜாத புஷ்பஹரணம்தமிழ் நாரதர்1933கோவலன்தமிழ் முதன்மைப் பாத்திரம்1934சதி சுலோச்சனாகன்னடம்  இராவணன்கன்னடத்தின் முதல் பேசும்படம்1935நவீன சதாரம்தமிழ் 1940பூகைலாஸ்தெலுங்கு நாரதர்1941வசந்தசேனாகன்னடம்   சகாராதுணை வேடம்1943சத்ய ஹரிச்சந்திராகன்னடம்    விசுவாமித்திரர்துணை வேடம்1947மகாத்மா கபீர்கன்னடம்  1949அபூர்வ சகோதரர்கள்தமிழ் மார்த்தாண்டன்துணை வேடம்1950அபூர்வா சகோதருலுதெலுங்கு 1952மூன்று பிள்ளைகள்முக்குரு கொடுக்குலுதமிழ், தெலுங்கு  1953சண்டிராணிதெலுங்குதமிழ்இந்தி 1953ஜாதக பலாஜாதகபலம்ஜாதகம்கன்னடம், தெலுங்கு, தமிழ்  1955சந்தோஷம்நயா ஆத்மிதெலுங்குஇந்தி தயாநிதிதுணை வேடம்1956நகுல சவிதிஆதர்ஷசதிதெலுங்கு, கன்னடம் 1956ரேணுகா மகாத்மேகன்னடம் 1956பக்த மார்க்கண்டேயாகன்னடம், தெலுங்கு துணை வேடம்1957பெத்தடா கள்ளாகன்னடம் 1957மஹிராவணாகன்னடம் 1957பிரேமதா புத்ரிஅன்பே தெய்வம்கன்னடம், தமிழ்   கன்னடத்தில் சிறந்த திரைப்படத்திற்கான தேசிய திரைப்பட விருது1959அமுதவல்லிதமிழ் 1960ரணதீர கண்டீரவகன்னடம் விக்ரம ராயாதுணை வேடம்1961விஜயநகரதா வீரபுத்திராகன்னடம்   1962காலி கோபுராகன்னடம் கோவிந்தய்யா1963வீர கேசரிகன்னடம் தர்ம நாயகா1963ஆனந்த பாஷ்பாகன்னடம்   1964பதியே தெய்வாகன்னடம்  1964நவஜீவனாகன்னடம் Cameo1965நன்னா கர்தவ்யாகன்னடம் 1965பாலராஜன காதேகன்னடம் 1965மதுவே மாடி நோடுகன்னடம் 1965சந்திரஹாசாகன்னடம் சக்ரேஸ்வராசிறப்புத் தோற்றம்1966தூகுதீபாகன்னடம் 1967ஸ்ரீ கன்யகா பரமேஸ்வரி கதேகன்னடம் துணை வேடம்1967பிரேமக்கு பெர்மிட்டேகன்னடம்  1967நக்கரே அதே ஸ்வர்காகன்னடம் 1967ரீ புரந்தரதாசருகன்னடம் கண்ணன்1967அனர ஜனாகன்னடம் 1968ஹன்னலே சிகுரிதாகாகன்னடம் அனந்தாசிறந்த நடிகருக்கான கருநாடக அரசு திரைப்பட விருது1968அட்டெகோண்டுகல சோசெகோண்டுகலகன்னடம் துணை வேடம்1969கண்ணு முச்சாலேகன்னடம் 1969கிரஹலட்சுமிகன்னடம் 1969நம்ம மக்களுகன்னடம்  1969மக்களே மனெகே மாணிக்யாகன்னடம் 1970நாதினா பாக்யாகன்னடம்  தர்மய்யா1970ஸ்ரீ கிருஷ்ணதேவராயாகன்னடம் 1970லட்சுமி சரஸ்வதிகன்னடம் 1970கருலின கரேகன்னடம் சுப்பண்ணா1971அலியா கெலயாகன்னடம் ராவ் பகதூர் ரங்கராவ்1971சாக்ஷாத்காரகன்னடம் அஜ்ஜய்யா1971குல கவுரவாகன்னடம் கலாஸ் கிராண்ட்பாதர்சிறப்புத் தோற்றம்1971நகுவா ஹூவுகன்னடம் 1972கலவாரி குடும்பம்தெலுங்கு 1972நா மெச்சித ஹுடுகாகன்னடம் என். ஜி. ராவ்1973மண்ணினா மகளுகன்னடம் 1973பிரேமா பாஷாகன்னடம் 1974புரொபசர் ஹுச்சுராயாகன்னடம் ஷாமா சாஸ்திரி

 மேற்கோள்கள் 

 வெளி இணைப்புகள் 


பகுப்பு:பத்மசிறீ விருது பெற்ற கலைத் துறையினர்
பகுப்பு:கன்னட நடிகர்கள்
பகுப்பு:1977 இறப்புகள்
பகுப்பு:1896 பிறப்புகள்